**ELŐTERJESZTÉS**

Bonyhád Város Képviselő - testületének 2021. november 25-i

rendes/rendkívüli testületi ülésére

|  |  |
| --- | --- |
| Tárgy: | Támogatási kérelem benyújtása helyi infrastruktúra fejlesztésre |
| Előterjesztő: | Filóné Ferencz Ibolya polgármester |
| Előterjesztést készítette: | dr. Brandt Huba osztályvezetőÉnekes Andrea pályázati ügyintéző |
| Előterjesztés száma: | 174. sz. |
| Mellékletek száma: | - |
| Előzetesen tárgyalja:  | Pénzügyi Bizottság |
| Az előterjesztés a jogszabályi feltételeknek megfelel: | Filczinger Ágnes jegyző |
| Döntési forma: | rendelet/határozat (normatív, hatósági, egyéb) |
| A döntéshez szükséges többség: | egyszerű/minősített |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt** **Képviselő-testület!**

Bonyhád Város Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazása alapján a 125/2021. (II.26.) számú határozatával döntött támogatási igény benyújtásáról a Belügyminisztérium „Önkormányzati feladatellátást szolgáló fejlesztések támogatására” című pályázati felhívásra. A támogatási igény részeként a Bonyhád-Majos V. utca és a Temető közötti gyalogút (Hrsz: 5096) is megjelölésre került. Tekintettel azonban arra, hogy hivatkozott járdaszakasz nem szilárd burkolatú, az nem nyert támogatást a többi támogatási céllal ellentétben.

A „Közép-Duna menti térségfejlesztési feladatok ellátása” című támogatási keret a PIP Közép-Duna Menti Térségfejlesztési Nonprofit Kft-hez egyedi kérelem benyújtásával ugyanakkor elérhető forrás lehetőség. A támogatás feltételrendszerét a 1/2021. (IV. 9.) PTNM rendelete (továbbiakban: Rendelet) tartalmazza.

A Bonyhád-Majos V. utca és a Temető közötti gyalogút felújítása költségméret és előrehaladás tekintetében is az a beruházás, mely a Rendelet feltételeinek megfelel, így végül, ha más forrásból is, de megújulhat az érintetett járdaszakasz. A támogatott tevékenység megvalósítása hozzájárul a lakosság közlekedésbiztonságának növeléséhez, az itt élők komfortérzetének biztosításához, illetve a településkép javulásához

Kérem a tisztelt Képviselő-testület jóváhagyását a támogatási kérelem benyújtására!

**Határozati javaslat:**

Bonyhád Város Önkormányzatának Képviselő-testülete jóváhagyja - a polgármester által a Belügyminisztérium „Önkormányzati feladatellátást szolgáló fejlesztések támogatására” című pályázati felhívásra felterjesztett - a Bonyhád-Majos (Hrsz: 5096) gyalogút felújítására vonatkozóan, a PIP Közép-Duna Menti Térségfejlesztési Nonprofit Kft-hez benyújtandó egyedi támogatási kérelmet.

Határidő: -
Felelős: Filóné Ferencz Ibolya polgármester
Végrehajtásért felelős: Dr. Brandt Huba osztályvezető ill. Énekes Andrea pályázati ügyintéző

Bonyhád, 2021. november 16.

 Filóné Ferencz Ibolya polgármester